Έκθεση Διοικητικού Συμβουλίου  – 30 Ιουνίου 2024 
 
17 
 
 
Η ΕΚΤ, μέσω της απόφασης της Διαδικασίας Εποπτικής Εξέτασης και Αξιολόγησης (Supervisory Review and Evaluation Process, 
«SREP») στις 30 Νοεμβρίου 2023, ενημέρωσε τη Διοίκηση σχετικά με τα αναθεωρημένα επίπεδα Συνολικών Κεφαλαιακών 
Απαιτήσεων (Overall Capital Requirement, «OCR»), που ισχύουν από την 1η Ιανουαρίου 2024. Ο Όμιλος πρέπει να διατηρεί, σε 
ενοποιημένη βάση, μια Συνολική Κεφαλαιακή Απαίτηση SREP (Total SREP Capital Requirement, «TSCR») 11% και OCR 14,58% 
[OCR συν της Οδηγίας του Πυλώνα ΙΙ (Pillar 2 Guidance, «P2G») 1,25% στο 15,83%], το οποίο περιλαμβάνει: (α) τις ελάχιστες 
συνολικές κεφαλαιακές απαιτήσεις του Πυλώνα I στο 8,00% σύμφωνα με το άρθρο 92 παράγραφος 1 του Κανονισμού 575/2013/ΕΕ 
(Capital Requirements Regulation, «CRR»), β) την πρόσθετη κεφαλαιακή απαίτηση του Πυλώνα II στο 3,00% σύμφωνα με το άρθρο 
16 παράγραφος 2 του Κανονισμού 1024/2013/ΕΕ, (γ) το απόθεμα διατήρησης κεφαλαίου (Capital Conservation Buffer, «CCB») με 
πλήρη εφαρμογή της Βασιλείας ΙΙΙ στο 2,50% σύμφωνα με τον Ελληνικό Νόμο 4261/2014, (δ) το μεταβατικό αποθεματικό μαξιλάρι 
κεφαλαίου το οποίο εφαρμόζεται σε «Άλλα Συστηματικά Σημαντικά Ιδρύματα» (Other Systemically Important Institutions, «O-
SII») μεγέθους 1,00%, σύμφωνα με τον Ελληνικό Νόμο 4261/2014 και (ε) το συγκεκριμένο για κάθε ίδρυμα Αντικυκλικό Κεφαλαιακό 
Απόθεμα Ασφαλείας (Countercyclical Capital Buffer, «CCyB») σύμφωνα με τον Ελληνικό Νόμο 4261/2014 (όπως τροποποιήθηκε 
με τον Ελληνικό Νόμο 4799/2021), ύψους 0,08%. 
Μετοχικό Κεφάλαιο  
Στις 30 Ιουνίου 2024, το μετοχικό κεφάλαιο του Ομίλου ανήλθε σε € 1.163 εκατ. διαιρούμενο σε 1.250.367.223 κοινές μετοχές με 
δικαίωμα ψήφου και ονομαστικής αξίας € 0,93 ευρώ η κάθε μία. Οι κοινές μετοχές της Εταιρείας είναι άυλες, ονομαστικές και 
εισηγμένες στο Χρηματιστήριο Αθηνών. 
Ο αριθμός των εν κυκλοφορία μετοχών της Εταιρείας είναι ο ακόλουθος: 
Συνολικός Αριθμός εν κυκλοφορία Κοινών μετοχών / Ποσοστό επί του Συνολικού 
Μετοχικού Κεφαλαίου 
1.250.367.223 
100,00% 
Την 1η Δεκεμβρίου 2023, η Εταιρεία ανακοίνωσε την εφαρμογή της απόφασης της ετήσιας Γενικής Συνέλευσης («ΓΣ») των μετόχων 
της Εταιρείας για την έγκριση των Όρων του Προγράμματος Διάθεσης Δωρεάν Μετοχών της Εταιρείας στους Δικαιούχους. 
Συνολικά 1.307.585 ίδιες κοινές ονομαστικές μετοχές με δικαίωμα ψήφου της Εταιρείας διανεμήθηκαν δωρεάν σε 137 Δικαιούχους, 
στο πλαίσιο των ισχυόντων προγραμμάτων μεταβλητών αποδοχών, μέσω εξωχρηματιστηριακών συναλλαγών. Πριν από αυτό και 
εντός του Σεπτεμβρίου 2023, η Εταιρεία εκτέλεσε το πρόγραμμα επαναγοράς ιδίων μετοχών με την απόκτηση 5.283.004 ιδίων 
μετοχών με μέσο κόστος € 2,84 ανά μετοχή. 
Τον Ιούνιο 2024 η Εταιρεία κατείχε άμεσα 3.893.147 Ίδιες Μετοχές, που αντιπροσωπεύουν το 0,31% του μετοχικού κεφαλαίου της 
Εταιρείας. 
Πέραν των ανωτέρω, οι υπόλοιπες αγορές και οι πωλήσεις ιδίων μετοχών που πραγματοποιήθηκαν κατά τη διάρκεια του τρέχοντος 
έτους, σχετίζονται με συναλλαγές που πραγματοποιούνται από τη θυγατρική του Ομίλου Πειραιώς ΑΕΠΕΥ μέσω των 
δραστηριοτήτων της, οι οποίες προέρχονται από τον ρόλο της ως ειδικός διαπραγματευτής. Στις 30 Ιουνίου 2024, η Πειραιώς 
ΑΕΠΕΥ κατείχε 1.262.053 κοινές μετοχές του Ομίλου, συνολικής ονομαστικής αξίας € 1.173.709. Η συνολική αξία ιδίων μετοχών που 
κατείχε ο Όμιλος ανήλθε σε € 15,8 εκατ. την 30η Ιουνίου 2024. 
Η μετοχική σύνθεση της Εταιρείας παρουσιάζει μεγάλη ποικιλομορφία. Ο συνολικός αριθμός των κοινών μετόχων της Εταιρείας 
ήταν περίπου 24.000 στις 30 Ιουνίου 2024. Από το σύνολο των κοινών μετοχών σε κυκλοφορία, το 91% κατείχαν νομικά πρόσωπα 
και το 9% κατείχαν φυσικά πρόσωπα.